Zwelinzima Vavi, die geskorste hoofsekretaris van Cosatu het vandag hofdokumente by die Johannesburgse Hooggeregshof ingehandig waarin hy aansoek doen om as ’n party by Numsa se saak teen Cosatu gevoeg te word. Hy het ook versoek dat sy skorsing as hoofsekretaris van die vakbondkonfederasie ter syde gestel word.
Vir die atletiekwêreld was die laaste (individuele) wedloop van Usain Bolt Saterdag die hoogtepunt van die Wêreldkampioenskappe se tweede dag, maar vir Suid-Afrika tel die land se twee verspringmedaljes sekerlik meer.
Luvo Manyonga het die goue medalje in Londen gewen, en sy landgenoot Ruswahl Samaai het die bronsmedalje gewen in ŉ nommer waar die eerste sewe atlete 8.23 m of verder gespring het.
Toe het Samaai met sy laaste vastrap 8.32 m verder geland om onteenseglik te bewys hy is tans die wêreld se derde beste.
♦ Caster Semenya is deur na die eindronde van die 1 500 m. Sy het Saterdag in die drie semi-finale die derde beste tyd opgestel.
♦ In die laaste wedloop Saterdagaand, die 100 m vir mans, het die charismatiese legende en ongetwyfeld die beste naelloper van alle tye, Usain Bolt, vir oulaas in die wegspringblokke gesak. Suid-Afrika se Akani Simbine was in dieselfde wedloop, iets wat hy eendag sal kan oorvertel.
Simbine het verras toe hy in sy vroeëre semi-finaal eerste oor die wenstreep genael het. Sy tyd was 10.05.
Vroeër in die dag het Wayde van Niekerk, Suid-Afrika se Olimpiese kampioen en houer van die wêreldrekord in die 400 m, in sy uitdun oor die laaste 100 m uitgehaal en uiteindelik verspot maklik in 45.27 s gewen.